Accidentul s-a produs luni dimineață în localitatea Sarmizegetusa și a fost anunțat prin intermediul numărului unic de urgență 112, potrivit ISU Hunedoara.
În accident au fost implicate două mașini. Trei persoane au fost rănite în urma impactului și au fost transportate la spitalul din Hațeg.
La misiune participă o autospecială de descarcerare din cadrul Detașamentului Hunedoara, o ambulanță SMURD din cadrul Gărzii de Intervenție Baru și un echipaj al Serviciului de Ambulanță Județean.
(sursa: Mediafax)